સરકાર કુલ ૬ કરોડ ઘરો બાંધશે, જેમાંનાં બે કરોડ શહેરી વિસ્તારોમાં તથા બાકીના ગ્રામ્ય વિસ્તારોમાં રહેશે. આ માટે સરકારે ૧૪,૦૦૦ કરોડ રૂપિયાની ફાળવણી કરી છે, જે ઇન્દિરા આવાસ યોજનાને ૧૦,૦૦૦ કરોડ રૂપિયા સહિત તમામ હાઉસિંગ યોજનાઓને નાણાકીય ભંડોળ પૂરું પાડવાના ઉપયોગમાં લેવાશે. જોકે શહેરી હાઉસિંગ યોજના રાજીવ આવાસ યોજના માટે કોઈ પણ પ્રકારની નાણાકીય સહાયની ફાળવણી કરવામાં આવી નથી. દરેક ઘરને પાણી તેમ જ વીજળી પૂરી પાડવામાં આવશે. નાણાંની અછતને કારણે પેન્ડિંગ રહેલી આ દરખાસ્ત હેઠળ આગામી ૭ વર્ષમાં ૩ કરોડ ઘર બાંધવા માટે ૩.૪૫ લાખ કરોડનું ભંડોળ આવશ્યક રહેશે, જે જોતાં પ્રતિ વર્ષ ૫૦,૦૦૦ કરોડ રૂપિયાનો ખર્ચ અંદાજાય છે.